wickkiey/tamil-wikipedia-chunked huggingface dataset:
# மருந்து வடிவமைப்பு

## சிறந்த மருந்தைக் கண்டறிதல்

மேம்பட்ட உயிரணுக்கள் அல்லது விலங்குகளின் உயிரணுக்களில் காணப்படும் இரசாயனப் பொருளின் மாதிரி மற்றும் பிழைகளைக் கொண்டு பரிசோதனை செய்வது என்பது பாரம்பரிய மருந்து கண்டுபிடிப்பு முறைகளுக்கு முரண்பாடானது. மேலும் சிகிச்சைகளின் விளைவுகள் பொருத்தமாக இருக்கின்றனவா என ஆராயப்படுவதுடன், நோய்தீர்க்கும் மதிப்பீடுகளைக் கொண்ட குறிப்பிட்ட உயிரியல் இலக்கின் மாறுபாடுகளுடன் சிறந்த மருந்தானது வடிவமைக்கப்படுகிறது. உயிரியல் மூலக்கூறுகள் மருந்தின் இலக்காகத் தேர்ந்தெடுக்கப்படும் பட்சத்தில் இரண்டு அடிப்படைத் தகவல்கள் தேவைப்படுகின்றன. நோய்தீர்க்கும் மதிப்பீட்டைக் கொண்ட இலக்கின் மாறுபாடுகள் குறித்த ஆதாரங்கள் முதல் தகவலாகக் கருதப்படுகிறது. உதாரணமாக, உயிரியல் இலக்கு மற்றும் குறிப்பிட்ட நோய் நிலைகள் ஆகியவற்றிற்கு இடையேயைன மாறுபாட்டைக் குறித்த விழிப்புணர்வை நோயின் தாக்கம் ஏற்படுத்தும் பட்சத்தில் மேற்கூறிய தகவல் குறித்த அறிவைப் பெற இயலும். இலக்கே "மருந்து" என்பதை விவரிப்பது இரண்டாவது தகவலாகும். இதன் அர்த்தமானது சிறிய மூலக்கூறுடன் பிணைப்பை ஏற்படுத்தும் திறனைப் பெற முடியும் என்பதுடன், பிணைப்பின் செயல்பாட்டை சிறிய மூலக்கூறைக் கொண்டு ஒழுங்குபடுத்த இயலும் என்பதாகும்.  
பொருத்தமான இலக்கை அடையாளங்கண்ட பின்னர், இலக்கானது செல்வர்க்கம் செய்யப்பட்டு, விவரிக்கப்படுகிறது. விவரிக்கப்பட்ட இலக்கானது பின்னர் மதிப்பீட்டு பரிசோதனை செய்யப்படுகிறது. கூடுதலாக, இலக்கின் முப்பரிணாம கட்டமைப்பானது கண்டறியப்படுகிறது.  
சிறந்த மருந்து பகுதிப்பொருளின் தொகுப்பைப் பரிசோதனை செய்வதன் மூலம் இலக்குடன் பிணைக்கப்பட்டுள்ள சிறிய மூலக்கூறுகளுக்கான தேடுதல் தொடங்கப்படுகிறது. மதிப்பீட்டு பரிசோதனையைப் ("ஈரமான பரிசோதனை") பயன்படுத்தி இந்த நடவடிக்கை மேற்கொள்ளப்படுகிறது. இலக்கின் கட்டமைப்பு கிடைக்கும் பட்சத்தில், நோயாளிகளுக்கான மருந்தைக் குறித்த அங்கீகரிக்கப்படாத பரிசோதனை மேற்கொள்ளப்படுகிறது. நோயாளிகளுக்கான மருந்தின் பகுதிப்பொருள்கள் நிச்சயம் மருந்தின் சிறப்பியல்புகளைக் கொண்டிருக்க வேண்டும், அதாவது அப்பகுதிப்பொருள்களானது வாய் வழியாக எடுத்துக்கொள்ளும்படியான தன்மை, போதுமான இரசாயனம் மற்றும் வளர்சிதை மாற்ற நம்பகத்தன்மை, மற்றும் குறைந்த அளவிலான நச்சியல்பைக் கொண்டதாக இருத்தல் வேண்டும். லிப்பின்ஸ்கி ஐந்தாம் விதியின் அடிப்படையில் மருந்தின் சிறப்பியல்புகளை மதிப்பீடு செய்வது ஒரு வழியாகும். மருந்தின் வளர்சிதை மாற்றத்தை கண்டறிவதற்கான பல்வேறு வழிமுறைகள் விஞ்ஞான குறிப்புகளில் காணப்படுகின்றன, அதற்கான சமீபத்திய உதாரணம் ஸ்பார்க்ஏஎல்சி ஆகும். மருந்து வடிவமைப்பு செயல்பாட்டின் சிக்கல் காரணமாக, கண்டுபிடிப்பு மற்றும் பிணைக்கப்பட்ட கோட்பாடு ஆகியவற்றிறைக் குறித்த விருப்பம் பரவலாகக் காணப்படுகிறது. இதுபோன்ற சவால்கள் பக்க விளைவுகளற்ற புதிய மருந்துகளை வரையறுக்கும் இரசாயனக் கோட்பாடுகளால் ஏற்படுகிறது.
# மருந்து வடிவமைப்பு

## உதாரணங்கள்

ஊடுகதிர் படிகவியல் மற்றும் என்எம்ஆர் நிறமாலையியல் போன்ற தொழில்நுட்பங்களில் இருந்து பெறப்பட்ட உயிரியல் மூலக்கூறுகளைக் குறித்த முப்பரிணாம தகவலுடன் தொடர்புடைய மருந்து வடிவமைப்பை மிகச்சிறந்த உதாரணமாகக் குறிப்பிடலாம். மருந்து கண்டுபிடிப்பிற்கான இத்தகைய அணுகுமுறை சில நேரங்களில் கட்டமைப்பு அடிப்படையிலான மருந்து வடிவமைப்பு என்றழைக்கப்படுகிறது. 1995 ஆம் ஆண்டு டோரோசலமைடு என்ற கரிம ஒடுக்கிக்கு அங்கீகாரம் அளிக்கப்பட்ட நிகழ்வை, மருந்தை அங்கீகரிக்கும் கட்டமைப்பு அடிப்படையிலான மருந்து வடிவமைப்பின் பயன்பாட்டிற்கு முக்கிய உதாரணமாகக் குறிப்பிடலாம்.  
இமேடினிப் என்ற மருந்தை மற்றொரு முக்கிய மருந்து வடிவமைப்பிற்கு உதாரணமாகக் குறிப்பிடலாம். பிலடெல்பியா நிறமி மற்றும் இரத்தப் புற்றுநோயின் சிறப்பியல்புகளைக் (நாட்பட்ட இரத்தப்புற்றுநோய் மற்றும் தீவிர இரத்தப்புற்றுநோய் உயிரணுக்கள் ஆகியவை இங்கு குறிப்பிடப்படுகின்றன) கொண்ட புரதங்களுக்கான *பிசிஆர்-ஏபில்* என்ற தைரோசின் கினேஸ் ஒடுக்கி வடிவமைக்கப்படுகிறது. இமேடினிப் என்பது புற்றுநோய்க்கான முந்தைய மருந்துகளில் இருந்து முற்றிலும் மாறுபட்டது. பெரும்பாலான வேதிச்சிகிச்சையின் காரணிகள் உயிரணுக்களைப் பிரிப்பதையே நோக்கமாகக் கொண்டுள்ளன என்பதுடன், அவைகள் புற்றுநோய் உயிரணுக்கள் மற்றும் மற்ற திசுக்களுக்கு இடையே இனங்கண்டறிய முடியாத வகையில் காணப்படுகின்றன.  
கூடுதல் உதாரணங்கள் பின்வருமாறு:  
;நேர்வாய்வுகள்
- 5-HT3 receptor antagonist:drug discovery and development
- Angiotensin Receptor Blockers: Drug discovery and development
- Cannabinoid Receptor 1 Antagonists: Drug Discovery and Development
- Cyclooxygenase 2 inhibitors: drug discovery and development
- நிக்கோடனிக் அசைட்டெல்கோலைன் வாங்கி இயக்கிகளின் மேம்பாடு
- Dipeptidyl peptidase-4 inhibitors: Drug discovery and development
- சிசிஆர்5 வாங்கி இயக்கிகளின் அறிமுகம் மற்றும் வளர்ச்சி
- எச்ஐவி புரத நொதிப்பு ஒடுக்கிகளின் அறிமுகம் மற்றும் வளர்ச்சி
- டிஆர்பிவி1 இயக்கிகளின் அறிமுகம் மற்றும் வளர்ச்சி
- Neurokinin 1 Receptor Antagonists: Drug Discovery and Development
- Triptans: Drug Discovery and Development
# இயோசிநாடி

யின் கீழ், 400x உருப்பெருக்கத்தில் குருதிப் பூச்சு ஒன்றில் தெரியும் இயோசினேற்பியின் தோற்றம். இயோசினேற்பியைச் சுற்றி செங்குருதியணுக்கள் காணப்படுகின்றன. இடது மேல் மூலையில் குருதிச் சிறுதட்டு காணப்படுகின்றது]]
**இயோசிநாடிகள்** அல்லது **இயோசினேற்பிகள்** அல்லது **இயோசினாஃபில்கள்** (Eosinophils) என்று இவை அழைக்கப்படுகின்றது. 0.5-3.0% வெள்ளையணுக்கள் இவ்வகை சார்ந்தவை . இவை நகரும் இயல்புடையவை. உடல் உறுப்புகளின் திசுக்களில் வீக்கம் ஏற்படின் இவை அங்கு நகர்ந்து செல்கின்றன. ஒவ்வாமைத் தன்மையில் (Allergy) இவற்றின் எண்ணிக்கை அதிகரிக்கும். இவை நோய் எதிர்ப்பாற்றல் முறைமையில் முக்கிய பங்களிக்கும். பலகல ஒட்டுண்ணிகள் தாக்கம், வேறு சில தொற்றுநோய்கள் உள்ள நிலையில் இவற்றின் தொழிற்பாடு அதிகரிக்கும்.
# இயோசிநாடி

## வெளி இணைப்பு:

http://en.wikipedia.org/wiki/Eosinophil_granulocyte
# காரநாடி

**காரநாடிகள்** அல்லது **காரச்சாயமேற்பிகள்** அல்லது **பேசோஃபில்கள்** (Basophils) என்று இவை அழைக்கப்படுகின்றது. 0.1% - 0.3% வெள்ளையணுக்கள் இவ்வகை சார்ந்தவை . ஒவ்வாமை நிலை, உடல் திசு வீக்கங்கள் ஏற்படும் அழற்சி நிலை ஆகிய வேளைகளில் இவை முக்கிய பங்காற்றுகின்றன. இவற்றிலுள்ள ஹெப்பாரின் (Heparin) எனும் பொருள் குருதியின் இயல்பான குருதி உறைதல் விரைவாக நிகழ்வதைத் தடைசெய்யும்.
# நிணநீர்க் குழியம்

(SEM-scanning electron microscope) ஊடாகப் பார்க்கும்போதுள்ள தோற்றம்]]
க்களும், ஒளி நுணுக்குக்காட்டியின் கீழ் வெளிப்படுத்தும் தோற்றம்]]
**நிணநீர்க் குழியங்கள்** (Lymphocytes) அல்லது **நிணநீர்க் கலங்கள்** அல்லது **நிணநீர்ச் செல்கள்** அல்லது **நிணநீர் உயிரணுக்கள்** என்று அழைக்கப்படுபவை முதுகெலும்பிகளின் நோய் எதிர்ப்பாற்றல் முறைமை யில் பங்கெடுக்கும் முக்கியமான மூன்று வகை வெண்குருதியணுக்கள் ஆகும். 20-30% வெள்ளையணுக்கள் இவ்வகை சார்ந்தவை. நிணநீர்க்கணுக்கள், மண்ணீரல், அடிநாச் சுரப்பிகள் எனும் தொண்டை முளை, தைமஸ் சுரப்பி போன்ற நிணநீர் உறுப்புகளில் இவை அதிகம் காணப்படுகின்றன.
# நிணநீர்க் குழியம்

## வகைகள்

இவற்றில் மூன்று முக்கியமான உயிரணு வகைகள் காணப்படும்.
- **இயற்கையாக கொல்லும் கலங்கள்**: பெரிய அணுக்கள் இயற்கையாக கொல்லும் கலங்கள் (natural killer cells - NK cells) எனப்படும். இவை கட்டிகள், வைரசு தொற்றுக்குட்பட்ட கலங்களை எதிர்க்கும். இவை நாம் எதிர்க்கும் கலங்களை கொல்லும் தன்மை கொண்ட பதார்த்தத்தை உருவாக்கி அவற்றைக் கொல்லும்.
- இவற்றில் சிறிய அணுக்களில் இரு வகை உண்டு. அவை;
- **B கலங்கள்**: B கலங்கள் எனப்படும் லிம்போசைட்டுகள் என்பு மச்சையில் (**B**one marrow) உருவாகும். இவை பிறபொருளெதிரிகள் எனும் எதிர் நச்சுக்களைத் தயாரிக்கக் கூடியவை. இவை பாக்டீரியாக்கள் போன்ற பிறபொருளெதிரியாக்கிகளுடன் இணைந்து அவற்றை அழித்து விடக்கூடியவை.
- **T கலங்கள்**: T கலங்களின் முன்னோடி (precursor) என்பு மச்சையில் உருவாகினாலும், அதன் முதிர்ச்சி தைமஸ் சுரப்பியில் (**T**hymus) நிகழும். இவை நோய் எதிர்ப்பாற்றல் முறைமையில் மிக முக்கிய பங்காற்றுகின்றன. இவை கேடுவிளைவிக்கும் உயிரினங்களுக்கு எதிராகத் தொழிற்பட்டு, தொற்றுநோய் குணப்படுத்தலில் உதவுவதுடன், புற்றுநோய் உயிரணுக்களுக்கான எதிர் விளைவை உருவாக்கும். வேறு அனைத்து வெளிப் பொருட்களை எதிர்த்தும் தொழிலாற்றும் தன்மை கொண்டது. இவ்வகை நிணநீர்க் கலங்கள் வைரசுக்களை எதிர்த்து தாக்கக்கூடியவை. இவை வைரசுக்கள் தங்கியிருந்து இனப்பெருக்கமடையும் செல்களைத் தாக்கி, அழிக்கும் தன்மையுடையவை.
# ஒற்றைக் குழியம்

ஒன்றை ஒளி நுணுக்குக்க்காட்டி ஊடாக அவதானிக்கையில் (40x) உருப்பெருக்கத்தில் தெரியும் ஒற்றை உயிரணுவின் தோற்றம். இது செங்குருதியணுக்களால் சூழப்பட்டுள்ளது]]
**ஒற்றைக் குழியங்கள்** அல்லது **ஒற்றை உயிரணுக்கள்** அல்லது **மோனோசைட்டுகள்** (Monocytes) என்று இவை அழைக்கப்படுகின்றது. 14% வெண்குருதியணுக்கள் இவ்வகை சார்ந்தவை. இவை பெரிய வெள்ளையணுக்கள். பாக்டீரியாக்கள், இறந்த செல்கள், செல் துணிக்கைகள் போன்றவற்றை அழித்துவிடும் தன்மையுடையவை. உடல் தொற்றுநோயால் தாக்கப்படும் வேளைகளில் இவற்றின் எண்ணிக்கை அதிகரித்திருக்கும்.
# ஒற்றைக் குழியம்

## கட்டமைப்பு

ஒற்றைக் குழியங்கள் அமீபா போன்ற வடிவத்தையும் மணியுருவான குழியவுருவையும் கொண்டவை.
ஒற்றைச் சோணைக் கருவைக் கொண்ட ஒற்றைக் கருவைக் கொண்ட வெண்குருதிக் கலங்கள் அசுரோநாடி மணியுருக்களைக் கொண்டு காணப்படும். ஒற்றைக் குழியங்களின் கருவின் உண்மையான வடிவம் நீள்வட்ட வடிவமாகும்.இது உருவவியல் அடிப்படையில் அவரை வித்து வடிவிலானது (சிறுநீரக வடிவம்). ஒற்றைக் குழியங்கள் மனித உடலின் மொத்த வெண்குழியங்களின் எண்ணிக்கையில் 2% முதல் 10% காணப்படுவதுடன் உடலின் நிர்ப்பீடன தொழிற்பாட்டில் பல்வேறு பங்களிப்புகளைச் செய்கின்றது.அதன் தொழிற்பாடுகள்: சாதாரண நிலைமைகளில் தின்குழியச் செயற்பாட்டை நிறைவு செய்தல்; தொற்றுள்ளான இழையங்களில் அழற்சி எற்படுவதற்கான அறிகுறுகள் தெரியும் போது 8-12 மணித்தியாலங்களில் இடம் பெயர்தல்; நிர்பீடன செயற்பாடிற்காக கல வேறுபாடு அல்லது தின் குழியத்தக் காட்டுதல். முதிர்ந்த மனிதரில் ஒற்றைக் குழியங்களில் பாதியளவு மண்ணீரலில் சேமிக்கப்படும்.
# ஒற்றைக் குழியம்

## விருத்தி

ஒற்றைக் குழியங்கள் என்பு மச்சையில் அதன் முன்னோடியான ஒற்றைநிறமிகளில் இருந்து உருவாகும். ஒற்றைக் குழியங்கள் குருதித் தொகுதியில் ஒன்று முதல் மூன்று நாட்களுக்கு இருந்த பின்னர் தின்குழியங்களாக அல்லது கிளை பிரியும் கலங்களாக மாற்றமுற்று இழையங்களுக்குள் பரவும். முதிர்ந்த மனிதரில் ஒற்றைக் குழியங்களில் பாதியளவு மண்ணீரலில் சேமிக்கப்படும்.  
குருதியில் இருந்து இழையங்களுக்கு இடம் பெயரும் ஒற்றைக் குழியங்கள் தின்குழியங்களக அல்லது கிளைக்கும் கலங்களாக மாற்றமடையும். தின்குழியங்கள் புறப்பொருட்களில் இருந்து இழையங்களைப் பாதுகாக்கும்.
# ஒற்றைக் குழியம்

## விருத்தி

### உப குடித்தொகை

மனிதக் குருதியில் மூன்று வகையான ஒற்றைக் குழியங்கள் காணப்படுகின்றன:  
1. வகைமாதிரி ஒற்றைக் குழியம்- இதன் இயல்பு CD14 கல மேற்பரப்பு வாங்கிக்கு உயர் வெளிப்பாட்டைக்கொண்டிருத்தல் (CD14<sup>++</sup> CD16<sup>−</sup> ஒற்றைக் குழியம்)
1. வகைமாதிரியற்ற ஒற்றைக் குழியம்- இதன் இயல்பு CD14 கல மேற்பரப்பு வாங்கிக்கு குறைந்த வெளிப்பாட்டைக்கொண்டிருத்தலுடன் CD16 வாங்கிக்கு மேலதிக துணை வெளிப்பாட்டைக் காட்டுதல் (CD14<sup>+</sup>CD16<sup>++</sup> monocyte).
1. இடைத்தர ஒற்றைக் குழியம்: CD14 கல மேற்பரப்பு வாங்கிக்கு உயர் வெளிப்பாட்டைக் கொண்டிருத்தலுடன் CD16 வாங்கிக்கு குறைந்த வெளிப்படுத்துகை (CD14<sup>++</sup>CD16<sup>+</sup> ஒற்றைக் குழியம்).  
மனிதர்களில் CD14 வெளிப்படுத்துகை வகைமாதிரியற்ற ஒற்றைக் குழியம்,இடைத்தர ஒற்றைக் குழியம் என்பவற்றை வேறுபடுத்தப் பயன்படும்.
# ஒற்றைக் குழியம்

## தொழிற்பாடுகள்

ஒற்றைக் குழியங்கள் மற்றும் அவற்றின் தின்குழியக்களும் கிளைக்கும் கலங்களுமான முன்னொடிகள் நிர்ப்பீடனத் தொகுதியில் மூன்று முக்கிய செயல்பாடுகளைச் செய்கின்றன. இவை விழுங்கி அழித்தல், சுரப்புகள் மூலம் அழித்தல் மற்றும் கலச்சாறின் உற்பத்தி. தின்குழியம் என்பது நுண்ணுயிர் மற்றும் துகள்களின் உட்செலுத்தல் செயல் ஆகும்.
# ஒற்றைக் குழியம்

## தொழிற்பாடுகள்

### மொனொசைற்றொபீனியா

வெண்குருதியணுக்களின் ஒரு வகையான ஒற்றைக் குழியங்கள் எண்ணிக்கையில் குறைவுபடுதல் இந் நோயாகும்.
நிர்ப்பீடன முறையில் குறைக்கப்பட்ட குளுக்கோட்டிகொயிட்ஸ் மருத்துவத்தின் பின் கலங்களில் ஒற்றைக் குழியங்களின் எண்ணிக்கை குறைவுபடல் காணப்பட்டது சில நோய் நிலைமைகளாலும் இத்தகைய கோளாறுகள் ஏற்படுகின்றன.
# ஒற்றைக் குழியம்

## மருத்துவ முக்கியத்துவம்

ஒற்றைக் குழியங்களின் எண்ணிக்கை ஒரு முழுமையான குருதி கணிப்பின் ஒரு பகுதி ஆகும். இது மொத்த வெண் குழியங்களின் நூற்றுவீதமாகவோ அல்ல்து நேரடி எண்ணிக்கையாகவோ கணக்கிடப்படலாம். இந்த கணிப்பீடுகள் ஒற்றைக் குழியங்களின் உப கூறுகள் தீர்மானமாகத் தெரிந்தால் பயனுள்ளவையாக இருக்கும்.
# ஒற்றைக் குழியம்

## மருத்துவ முக்கியத்துவம்

### மொனொசைடோசிஸ்

மொனொசைடோசிஸ் எனப்படுவது சுற்றோட்டக் குருதியில் ஒற்றைக் குழியங்களின் எண்ணிக்கை அதிகரித்துக் காணப்படுவதாகும்.இது பல்வேறு நோய் நிலைமைகளின் காரணமாக ஏற்படலாம். பின்வருன் செயற்பாடுகள் ஒற்றைக் குழியங்களின் எண்ணிக்கைய அதிகரிக்கும்:
- நட்பட்ட அழற்சி
- அழுத்தங்களுக்கான எதிர்வினைகள்
- நிர்ப்பீடனத்தால் தொடர்புபடுத்தப்படும் நோய்கள்
- தமனித் தடுப்பு
- திசு இறப்பு
- செங்குருதிக் கலங்க்ளின் புத்தாக்கம்
- தீனுண்ம காய்ச்சல்
- திசுமணிக் கழலை
CD14+CD16++ ஒற்றைக் குழியங்களின் அதி கூடிய எண்ணிக்கை கடுமையான தொற்று நிலைமைகளில் அதிகம் அதிகரித்துக் காணாப்படும்.
# சிலுக்கூர் பாலாஜி கோயில்

**சில்க்கூர் பாலாஜி கோயில்** ( * Balaji Temple *), இந்தியாவின் தெலங்கானா மாநிலத்தின் ரங்காரெட்டி மாவட்டத்தில் உள்ள உஸ்மான் சாகருக்கு அருகே அமைந்த காந்திப்பேட்டைக்கு அருகில் உள்ள சில்க்கூர் எனும் கிராமத்தில் அமைந்துள்ளது. இது ஐதராபாத் மாநகரத்திலிருந்து 33 கிலோ மீட்டர் தொலைவில் உள்ளது. இக்கோயில் மூலவர் பெயர் வெங்கடேஸ்வரப் பெருமாள். சிறப்புப் பெயர்கள்:பாலாஜி மற்றும் விசா பாலாஜி, தாயார் பெயர்கள்: பூதேவி மற்றும் ஸ்ரீதேவி.
# சிலுக்கூர் பாலாஜி கோயில்

## சிறப்புகள்

பக்தர்கள் தங்கள் பிரார்த்தனையை பகவான் பாலாஜியிடம் முறையிட்டு நிறைவேறிய பின்ன்ர் அல்லது அதற்கு முன்னர் இக்கோயிலில் அங்கப்பிரதட்சனம் செய்வது வழக்கம். வெளிநாடு செல்ல விசா பெற விரும்புவோர், இக்கோயில் மூலவரான பாலாஜியை பிரார்த்தனை செய்து கொண்டால் அவர்தம் விருப்பம் நிறைவேறும் என்பது தனிச்சிறப்பு. இக்கோயிலில் அர்ச்சகப்பணி புரிவோரில் பலர் தமிழர்கள். திருப்பாணாழ்வார் உற்சவம் இக்கோயிலில் சிறப்புடன் நடைபெறுகிறது.
# சிலுக்கூர் பாலாஜி கோயில்

## தல வரலாறு

பல நூற்றாண்டுகளுக்கும் முன்னர் இங்கு வெங்கடேஸ்வரப் பெருமானின் அடியார் ஒருவர் வாழ்ந்து வந்தார். ஒவ்வொரு வருடமும், அறுவடை முடிந்ததும், அவர் திருப்பதியை நோக்கிப் பயணம் மேற்கொள்ளும் வழக்கத்தைக் கொண்டிருந்தார். திரும்பியதும், தமது நிலத்தின் விளைபொருட்களில் பெரும்பாலவற்றை தானமளிப்பதையும் அவர் வழக்கமாகக் கொண்டிருந்தார். தமது நிலத்தை உழுகையில் கோவிந்தனின் திருப்பெயரை உச்சரித்த வண்ணமே இருந்தார். முதுமை அடைந்ததும், முன்போல உழைக்கவோ, திருப்பதிக்குச் செல்லவோ இயலாது அவர் வருந்தலானார். ஒரு நாள் அவர் தமது வயலில் சுருண்டு படுத்திருக்கையில், எம்பெருமானே தமது திருமணத் திருக்கோலத்தில் அவர் முன்னர் தோன்றி திருப்பதிக்கு அவர் வரத்தேவையில்லை எனவும், தாமே அவரது வயலில் உள்ள ஒரு எறும்புப் புற்றினுள் குடி கொண்டிருப்பதாகவும் கூறுவதாகக் கனவு கண்டார். விழித்தெழுந்து பார்க்கையில், எம்பெருமானின் ஒளியுரு மறைந்திருக்கக் கண்டார். பெருமான் கூறிய வண்ணம், எறும்புப் புற்றினைத் தோண்டிப் பார்க்கையில், அங்கு தமது இருபுறமும், பூதேவி மற்றும் ஸ்ரீதேவியைக் கொண்டு, பாலாஜியின் திருமணத் திருக்கோலச் சிலையை கண்டார். விரைவில், செய்தி பரவ ஊர் மக்கள் கூடித் தொழலாயினர்.  
பின்னர், இது ஆகம விதிகளின்படி, கோயிலாக உருவெடுத்தது. 14-ஆம் நூற்றாண்டைச் சார்ந்த பக்த இராமதாசின் மாமன்மார்களான வெங்கண்ணாவும் அக்கண்ணாவும் இக்கோயிலைக் கட்டமைத்தவர்கள் என்று கூறுவர்.
# சிலுக்கூர் பாலாஜி கோயில்

## தலச் சிறப்புகள்

- கேட்டவர்க்கு கேட்ட வரமளிக்கும் கமலநாயகனாக எம்பிரான் எழுந்தருளியிருக்கும் தலம். இங்கு, ஒவ்வொரு வேண்டுதலையும் மனதில் கொண்டு 18 முறை சுற்றி வரவேண்டும் என்றும், அவ்வாறு சுற்றிவரின், அப்பிரார்த்தனையானது நிச்சயம் நிறைவேறும் என்றும் நம்பிக்கை நிலவுகிறது. வேண்டுதல் நிறைவேறிய பின்னர் மீண்டும் இத்தலப் பெருமானை 108 முறைகள் சுற்றி நேர்த்திக் கடனை நிறைவேற்றுவதும் வழக்கமாக இருந்து வருகிறது. இதுபோல, எத்தனை பிரார்த்தனைகள் உண்டோ, அத்தனை முறைகள் பெருமானைச் சுற்றிப் பயன் பெறுவோர் பலருண்டு.
- இந்தக் கோயிலில் எந்த விதமான கட்டணங்களோ, சலுகைகளோ கிடையா. எவராக இருப்பினும், வரிசையில் நின்று பெருமானைத் தரிசித்துச் செல்ல வேண்டும். ஏழை, செல்வந்தர், செல்வாக்குடையோர், சாமானியர் என எப்பேதமும் இன்றி, தன்னை சரணடைவோரைக் காத்து நிற்கும் எம்பெருமானின் கோயிலாக இது விளங்குவது இதன் தனிச் சிறப்பு.
- வெளிநாடு செல்லவிரும்புவோர், இங்கு பிரார்த்தனை செய்து கொண்டால் அவர்தம் ஆசை நிறைவேறும் என்ற நம்பிக்கை மிக பலமாக நிலவுகிறது. இதன் காரணமாக, பாலாஜியின் திரு நாமம், *விசா பாலாஜி* என வழங்கப்பெறுகிறது.
- இங்கு குழுமும் அடியவர் கூட்டம் வாரத்திற்கு சுமார் ஒரு இலட்சத்தையும் தாண்டுவதாக உள்ளது. விழாக் காலங்களில் இது இன்னமும் மிகுவதாகும்.
- இக்கோயிலினுள், சைவ-வைணவ ஒற்றுமையைப் பறைசாற்றுவதாக ஒரு சிறிய சிவன் கோயிலும் உள்ளது.
# சிலுக்கூர் பாலாஜி கோயில்

## எம்பெருமானின் திருநாமங்கள்

- வணிகத்தில் வெற்றிக்கு *"ஓம் வஷ்டகாராய நமஹ"*
- கல்வியில் வெற்றிக்கு *"ஓம் அக்ஷராய நமஹ"*
- உடல் நலத்திற்கு *"ஓம் புதபவனாய நமஹ"*
- தன்னம்பிக்கை பெற *"ஓம் பரமாத்மனே நமஹ"*
# பிக் ஃபைவ் ஆளுமைப் பண்புக்கூறுகள்

நவீன உளவியலில் ஆளுமையின் **"பிக் ஃபைவ்" காரணிகள்** மனிதனின் ஆளுமையை விவரிப்பதற்குப் பயன்படுத்தப்படும் ஆளுமையின் ஐந்து அகன்ற பகுதிகள் அல்லது பரிமாணங்களாக இருக்கின்றன.  
திறந்த மனப்பான்மை, மனச்சான்றுக்குக் கட்டுப்பட்ட தன்மை, புறமுக ஆளுமை, ஏற்றுக்கொள்ளும் தன்மை மற்றும் உணர்ச்சிமிகும் தன்மை (OCEAN அல்லது மாற்றி வரிசைப்படுத்தினால் CANOE என்று கூறப்படுகிறது) ஆகியவை பிக் ஃபைவ் காரணிகள் ஆகும். உணர்ச்சிமிகும் தன்மை காரணி சில நேரங்களில் உணர்ச்சிவயப்பட்ட நிலைப்புத்தன்மையாக குறிப்பிடப்படுகிறது. "அறிவாற்றல்" என்று சிலநேரங்களில் அழைக்கப்படும் திறந்த மனப்பான்மையை எப்படி விளக்குவது என்பதில் சில உடன்பாடற்ற போக்குகள் நீடிக்கின்றன. இதன் ஒவ்வொரு காரணியும் ஒன்றுக்கொன்று தொடர்புடைய மிகவும் தனித்த பண்புக்கூறுகளின் தொகுப்பைக் கொண்டிருக்கிறது. எடுத்துக்காட்டாக புறமுக ஆளுமையானது கலகலப்பு, உணர்ச்சிப்பரவசமடைதல் மற்றும் நேர்மறை உணர்வுகள் போன்ற பண்புகளுடன் தொடர்புடையதாக இருக்கிறது.  
ஐந்து காரணி மாதிரியானது ஆளுமையின் துல்லியமான விவரிப்பு மாதிரியாக இருக்கிறது. ஆனால் உளவியலாளர்கள் பிக் ஃபைவ்வுக்காக பல கோட்பாடுகளை உருவாக்கி இருக்கின்றனர்.
# பிக் ஃபைவ் ஆளுமைப் பண்புக்கூறுகள்

## மீள் பார்வை

### பட்டறிவுக்கான திறந்த மனப்பான்மை

**திறந்த மனப்பான்மை** என்பது கலை, மன உணர்வு, சாகசம், அசாதாரண உத்திகள், உந்துதல் மற்றும் பல்வேறு விதமான அனுபவங்கள் ஆகியவற்றுக்கான ஏற்றுக்கொள்ளலாக இருக்கிறது. இது சாதாரண வழக்கமான மக்களிடம் இருந்து கற்பனைத்திறம் மிக்க மக்களை வேறுபடுத்திக் காட்டும் பண்புக்கூறு ஆகும். பட்டறிவுக்கான திறந்த மனப்பான்மை கொண்ட மக்கள் அறிவார்ந்த ஆர்வம், கலையை ஏற்றுக்கொள்ளுதல் மற்றும் அழகுக்கு உணர்ச்சிவயப்பட்டவர்களாக இருப்பர். அவர்கள் நெருங்கிய மக்களுடன் ஒப்பிடப்படலாம். மேலும் அவர்கள் மிகவும் ஆக்கத்திறன் உடையவர்களாகவும் அவர்களது உணர்வுகள் குறித்து மிகவும் விழிப்புணர்வு கொண்டவர்களாகவும் இருப்பர். அவர்கள் வழக்கத்திற்கு மாறான நம்பிக்கைகளைக் கொண்டிருப்பதற்கு மிகவும் விரும்புவார்கள்.  
திறந்த மனப்பான்மையில் குறைவான மதிப்புடன் கூடிய மக்கள் மிகவும் வழக்கமான பாரம்பரியமான ஆர்வம் கொண்டவர்களாக இருப்பர். அவர்கள் சிக்கலான, தெளிவற்ற மற்றும் நுட்பமான விசயங்களுக்கு மாறாக எளிய, நேரடியான மற்றும் வெளிப்படையான விசயங்களை விரும்புவர். அவர்கள் கலை மற்றும் அறிவியல் மீது சந்தேகத்துடன் அந்த முயற்சிகள் ஆர்வமில்லாதவர்களாக இருக்கலாம். திறந்த மனப்பான்மை தொடர்புடைய சில சுய கூற்றுகள் பின்வருமாறு:
# பிக் ஃபைவ் ஆளுமைப் பண்புக்கூறுகள்

## மீள் பார்வை

### பட்டறிவுக்கான திறந்த மனப்பான்மை

#### மாதிரி திறந்த மனப்பான்மை வாக்கியங்கள்

- நான் வளமான சொல்லகராதி கொண்டிருக்கிறேன்.
- நான் ஒளிமயமான கற்பனைத்திறன் கொண்டிருக்கிறேன்.
- நான் அருமையான உத்திகள் கொண்டிருக்கிறேன்.
- நான் செயலில் பிரதிபலிக்கும் விதமாக நேரத்தைச் செலவிடுகிறேன்.
- நான் சிரமமான வார்த்தைகளைப் பயன்படுத்துகிறேன்.
- எனக்குக் கற்பனை வாதத்தில் விருப்பம் இல்லை. (*மீள்வித்தது* )
- எனக்கு நல்ல கற்பனைத்திறன் இல்லை. (*மீள்வித்தது* )
- நான் கற்பனை வாத உத்திகளைப் புரிந்து கொள்வதில் சிரமப்படுகிறேன். (*மீள்வித்தது* )
# பிக் ஃபைவ் ஆளுமைப் பண்புக்கூறுகள்

## மீள் பார்வை

### மனச்சான்றுக்குக் கட்டுப்பட்ட தன்மை

**மனச்சான்றுக்குக் கட்டுப்பட்ட தன்மை** என்பது சுய கட்டுப்பாடு, கடமை நிறைந்த நடவடிக்கை மற்றும் சாதனைக்கான நோக்கம் ஆகியவற்றை வெளிப்படுத்தும் போக்காக இருக்கிறது. இந்த பண்புக்கூறு தன்னிச்சையான நடவடிக்கைக்கு மாறாகத் திட்டமிடலுக்கு விருப்பம் கொள்வதைக் கொண்டிருக்கிறது. இது நமது கட்டுப்பாடு, ஒழுங்குமுறை மற்றும் நமது உத்வேகத்தை இயக்குதல் ஆகிய வழிகளில் தாக்கத்தைக் கொண்டிருக்கும். மனச்சான்றுக்குக் கட்டுப்பட்ட தன்மை சாதனைக்குத் தேவை (Need for Achievement) (NAch) என்ற அறியப்படும் காரணியை உள்ளடக்கி இருக்கிறது.
# பிக் ஃபைவ் ஆளுமைப் பண்புக்கூறுகள்

## மீள் பார்வை

### ஆய்வின் பிளவு

அடுத்த இருபது ஆண்டுகள் காலமாற்றங்களில் ஏற்பட்ட மாற்றங்கள் ஆளுமை ஆய்வு வெளியீட்டை சிக்கலாக்கின. வால்ட்டர் மிஸ்செல் (Walter Mischel) 1968 ஆம் ஆண்டு அவரது *பெர்சனாலிட்டி அண்ட் அஸ்ஸெஸ்மெண்ட்* (Personality and Assessment) என்ற புத்தகத்தில் ஆளுமைச் சோதனைகள் 0.3 க்கும் மேற்பட்ட இயைபுபடுத்தலுடன் நடவடிக்கையை முன்னுரைப்பதாக வலியுறுத்தினார் மிஸ்செல் போன்ற சமூக உளவியலாளர்கள் மனப்பாங்குகள் மற்றும் நடவடிக்கைகள் நிலையானவை அல்ல. அவை சூழலுக்கேற்றவாறு மாறுபடுபவை என்று வாதிடுகின்றனர். ஆளுமைச் சோதனைகள் மூலமாக நடவடிக்கையை முன்னுரைப்பது இயலாத காரியமாகக் கருதப்பட்டது. 1970களில் அடிப்படை மாற்றம் விழையும் சூழ்நிலைவாதிகள் ஆளுமை என்பது உலகில் நிலையாமையின் மாயத்தோற்றத்தைப் பராமரிப்பதை மற்றவர்கள் மீது சுமத்துவதற்கு வெறுமே அறிந்து கொண்டு உருவாக்கப்பட்டது என வாதிடுகின்றனர்.  
முன்னேறும் ஆராய்ச்சிமுறைகள் 1980கள் சமயத்தில் இந்தக் கண்ணோட்டத்திற்கு சவாலாக இருந்தன. நம்பத்தகாததாக இருக்கும் ஒரு நடவடிக்கையின் நிகழ்வை முன்னுரைக்க முயற்சிப்பதற்கு ஆய்வாளர்கள் பெருமளவு அவதானிப்புகளைத் திரட்டுவதன் மூலமாக நடவடிக்கையின் உருப்படிமங்களை முன்னுரைப்பதற்குக் கண்டறிந்தனர். இதன் விளைவாக ஆளுமை மற்றும் நடவடிக்கைக்கு இடையில் இயைபுபடுத்தல்கள் கணிசமான அளவில் அதிகரிக்கிறது. மேலும் இதில் "ஆளுமை" ஏற்கனவே இருப்பதும் தெளிவாகிறது. ஆளுமை மற்றும் சமூக உளவியலாளர்கள் தற்போது பொதுவாக மனித நடவடிக்கைக்கு தனிப்பட்ட மற்றும் சூழ்நிலை சார் மாறிகள் இரண்டும் தேவையாக இருக்கின்றன என்று ஏற்றுக்கொள்கின்றனர். பண்புக்கூறுக் கோட்பாடுகள் நியாயப்படுத்தப்படுகின்றன. மேலும் இந்தப் பகுதியில் ஆர்வம் புத்துயிர் பெற்றது.  
1980 ஆம் ஆண்டு முதல் ட்யூப்ஸ், கிறிஸ்டல் மற்றும் நோர்மன் ஆகியோரால் மேற்கொள்ளப்பட்ட முன்னோடி ஆய்வுளில் பெரும்பாலானவை உளவியலாளர்களால் மறக்கப்பட்டுவிட்டன. லெவிஸ் கோல்ட்பர்க் அவரது சொந்த சொல் திட்டப்பணியைத் துவக்கி ஐந்து காரணிகளை மீண்டும் சார்பின்றிக் கண்டறிந்தார். மேலும் படிப்படியான அவை மீண்டும் உளவியலாளர்களின் கவனத்தைப் பெற்றன. அவர் பின்னர் அந்த காரணிகளுக்கு "பிக் ஃபைவ்" என்று பெயரிட்டார்.
# பிக் ஃபைவ் ஆளுமைப் பண்புக்கூறுகள்

## மீள் பார்வை

### பிக் ஃபைவின் ஏற்புநிலை

1981 ஆம் ஆண்டில் ஹோனோலூலூவின் கருத்தரங்கில் லெவிஸ் கோல்ட்பர்க், நவாமி டேக்மோட்டோ-சோக் (Naomi Takemoto-Chock), ஆண்டிரீவ் காம்ரே (Andrew Comrey) மற்றும் ஜான் எம். டிக்மேன் (John M. Digman) ஆகிய நான்கு பிரபலமான ஆய்வாளர்கள் அந்நாட்களில் வழக்கில் இருந்த ஆளுமைச் சோதனைகளைத் திறனாய்வு செய்தனர். அவர்கள் 1963 ஆண்டு நோர்மன் கண்டறிந்த காரணிகள் போன்றே ஐந்து பொதுவான காரணிகளின் மிகவும் உறுதியளிக்கும் மதிப்பீட்டினைக் கொண்ட சோதனைகளைக் கண்டறிந்தனர். இந்த நிகழ்வானது 1980கள் சமயத்தில் ஆளுமை ஆய்வாளர்களுக்கு இடையில் ஐந்து காரணி மாதிரியின் பரவலான ஏற்றுக்கொள்ளலைத் தொடர்ந்ததாக இருக்கிறது. 1984 ஆம் ஆண்டில் பீட்டர் சாவில்லெ (Peter Saville) மற்றும் அவரது அணியானது மூல OPQ உடன் ஐந்து-காரணி "பெண்டகண்" மாதிரியை உள்ளடக்கியது. பெண்டகன் ஆனது 1985 ஆம் ஆண்டில் கோஸ்டா மற்றும் மெக்கிரே ஆகியோரால் வெளியிடப்பட்ட NEO ஐந்து-காரணி ஆளுமை விவரப்பட்டியலுடன் மிகவும் பின்தொடர்ந்ததாக இருந்தது.  
ஐந்து-காரணி மாதிரியின் மிகவும் குறிப்பிடத்தக்க மேம்பாடுகளில் ஒன்று முன்னர் சிதறடிக்கப்பட்ட மற்றும் கலைக்கப்பட்ட துறையினைச் சீர் செய்வதாக இருக்கும் பொதுவான வகைபாட்டியல் நிறுவலாக இருந்தது. மற்றவற்றில் இருந்து ஐந்து-காரணி மாதிரி ஆளுமையினைப் பிரிப்பது என்பது ஏதேனும் ஒரு குறிப்பிட்ட உளவியலாளரின் கோட்பாடு சார்ந்தது அல்ல. அது மக்கள் ஒருவருக்கொருவர் புரிந்துகொள்வதற்காக பயன்படுத்தும் இயல்பான அமைப்பான மொழி சார்ந்ததாக இருக்கிறது.  
பல பெரும-பகுப்பாய்வுகள் பல்வேறு நடவடிக்கைகளுக்கு இடையில் பிக் ஃபைவ் ஆனது முன்னுரைக்கும் மதிப்பைக் கொண்டிருப்பதை உறுதியளிக்கின்றன. சால்ஸ்மேன் (Saulsman) மற்றும் பேஜ் (Page) ஆகியோர் பிக் ஃபைவ் ஆளுமை மாதிரிகள் மற்றும் *மன சீர்குலைவுகளின் அறுதியிடல் மற்றும் புள்ளிவிபரக் கையேட்டில்* (Diagnostic and Statistical Manual of Mental Disorders) (DSM-IV) வகைப்படுத்தப்பட்டிருக்கும் ஒவ்வொரு 10 ஆளுமைச் சீர்குலைவுகள் இடையே உள்ள தொடர்புகளை ஆய்வு செய்தனர். 15 சார்பற்ற மாதிரிகளுக்கு இடையில் ஒவ்வொரு சீர்குலைவும் தனித்த மற்றும் முன்னுரைக்கக் கூடிய ஐந்து காரணி விவரங்களைக் கொண்டிருந்ததை ஆய்வாளர்கள் கண்டறிந்தனர். அந்த சீர்குலைவுகளின் கீழுள்ள மிகவும் பிரபலமான மற்றும் ஏற்ற ஆளுமைக் கணிப்பான்கள் உணர்ச்சிமிகும் தன்மையுடன் நேர்மறையான தொடர்பையும் ஏற்றுக்கொள்ளும் தன்மையுடன் எதிர்மறையான தொடர்பையும் கொண்டிருக்கின்றன.  
பணிச் செயல்பாடுகளில் பார்ரிக் (Barrick) மற்றும் மவுண்ட் (Mount) 23,994 பங்களிப்பாளர்களுடன் 162 மாதிரிகளைப் பயன்படுத்தி 117 ஆய்வுகளைத் திறனாய்வு செய்தனர். அவர்கள் மனச்சான்றுக்குக் கட்டுப்படும் தன்மை அனைத்து தொழில் குழுக்களிலும் அனைத்து செயல்பாட்டுப் பிரிவுடனும் ஏற்ற தொடர்புகளைக் கொண்டிருந்ததைக் கண்டனர். புறமுக ஆளுமை சமூகத்துடன் தொடர்பு கொள்ளுதல் தொடர்புடைய தொழில்களில் ஏற்கத்தக்க கணிப்பானாக இருந்தது (எ.கா. மேலாண்மை மற்றும் விற்பனை). மேலும் புறமுக ஆளுமை மற்றும் பட்டறிவுக்கான திறந்த மனப்பான்மை பயிற்சி செயல்திறமைப் பிரிவுகளில் ஏற்கத்ததாக இருந்தன.
# பிக் ஃபைவ் ஆளுமைப் பண்புக்கூறுகள்

## தேர்ந்தெடுக்கப்பட்ட அறிவியல் சார் முடிவுகள்

1990களில் இருந்து உளவியலாளர்கள் கருத்தொருமித்து படிப்படியாக பிக் ஃபைவ்வை ஆதரிக்க ஆரம்பித்த போதிருந்து இந்த ஆளுமைப் பண்புக்கூறுகளைச் சுற்றி ஆராய்ச்சிகள் வளர்ந்து வருகின்றன (எடுத்துக்காட்டுக்கு ராபர்ட் ஹோகன் தொகுத்த புத்தமான "ஹேண்ட்புக் ஆஃப் பெர்சனாலிட்டி சைக்காலஜியைப்" (அகாடமிக் பதிப்பகம், 1997) பார்க்கவும்).
# பிக் ஃபைவ் ஆளுமைப் பண்புக்கூறுகள்

## தேர்ந்தெடுக்கப்பட்ட அறிவியல் சார் முடிவுகள்

### பாரம்பரியத்திறன்

அனைத்து ஐந்து காரணிகளும் பாரம்பரியம் மற்றும் சுற்றுச்சூழல் ஆகிய இரண்டின் தாக்கத்தையும் காண்பிக்கின்றன. இந்த விளைவுகள் தோராயமாகச் சரிசமமான விகிதாச்சாரத்தைக் கொண்டிருப்பதாக இரட்டை ஆய்வுகள் பரிந்துரைக்கின்றன. பிக் ஃபைவ் பண்புக்கூறுகளுக்கான ஆய்வுகளில் கண்டறியப்பட்ட ஒட்டுமொத்த பாரம்பரியத்திறனின் பகுப்பாய்வு பின்வருமாறு:  
:திறந்த மனப்பான்மை: 57%
::மன்ச்சான்றுக்குக் கட்டுப்பட்ட தன்மை: 49%
:::புறமுக ஆளுமை: 54%
::::ஏற்றுக்கொள்ளும் தன்மை: 42%
:::::உணர்ச்சிமிகும் தன்மை: 48%
# பிக் ஃபைவ் ஆளுமைப் பண்புக்கூறுகள்

## தேர்ந்தெடுக்கப்பட்ட அறிவியல் சார் முடிவுகள்

### உருவாக்கம்

மக்களின் சோதனை மதிப்பெண்களுடன் காலங்காலமாகத் தொடர்புடைய மற்றும் மாறுபட்ட வயதுக் குழுக்களிடையே ஆளுமை நிலைகளை ஒப்பிடக்கூடிய இடை-பிரிவுத் தகவல் கொண்ட நெடுங்கோட்டுத் தகவலின் பல ஆய்வுகள் பதின்பருவத்தில் ஆளுமைப் பண்புக்கூறுகளின் நிலைப்புத்தன்மையின் உயர் நிலையாக இருக்கிறது. எனினும் மிகவும் சமீபத்திய ஆய்வுகள் மற்றும் முந்தைய ஆய்வுகளின் பெரும-பகுப்பாய்வு வாழ்நாளின் பல்வேறுப் புள்ளிகளில் அனைத்து ஐந்து பண்புக்கூறுகளில் மாற்றம் ஏற்படுவதைச் சுட்டிக்காட்டுகின்றன. புதிய ஆய்வானது முதிர்ச்சி விளைவுக்கான சான்றினைக் காட்டுகிறது. சராசரியாக ஏற்றுக்கொள்ளும் தன்மை மற்றும் மனச்சான்றுக்குக் கட்டுப்படும் தன்மை பொதுவாக நேரம் சார்ந்து அதிகரிக்கிறது. அதே சமயம் புறமுக ஆளுமை, உணர்ச்சிமிகும் தன்மை மற்றும் திறந்த மனப்பான்மை குறைந்துவிடுகிறது. இந்தக் குழு விளைவுகளில் மேலும் மாறுபட்ட மக்கள் அவர்களது வாழ்க்கையின் அனைத்து நிலைகளிலும் தனித்த மாறுபட்ட மாற்றத்தினை விவரித்தல் போன்ற தனித்த மாறுபாடுகள் இருக்கின்றன.
# பிக் ஃபைவ் ஆளுமைப் பண்புக்கூறுகள்

## தேர்ந்தெடுக்கப்பட்ட அறிவியல் சார் முடிவுகள்

### பாலின மாறுபாடுகள்

26 நாடுகளில் மேற்கொள்ளப்பட்ட (*N* = 23,031 நபர்கள்) இடை-கலாச்சார ஆய்வுகள் மற்றும் மீண்டும் 55 நாடுகளில் (*N* = 17,637 நபர்கள்) மேற்கொள்ளப்பட்ட ஆய்வுகள் பிக் ஃபைவ் விவரப்பட்டியலில் பாலின மாறுபாடுகளில் தனித்த உருப்படிமங்கள் காணப்பட்டன. பெண்கள் உயர் உணர்ச்சிமிகும் தன்மை மற்றும் ஏற்றுக்கொள்ளும் தன்மை இசைவுடனும் ஆண்கள் உயர் புறமுக ஆளுமை மற்றும் மனச்சான்றுக்குக் கட்டுப்படுத்தும் தன்மை இசைவுடனும் இருக்கின்றனர். ஆண்களைக் காட்டிலும் பெண்கள் அதிகமாக வாய்ப்புகள் கொண்டிருக்கும் வளம் மிகுந்த ஆரோக்கியமான மற்றும் சமநோக்குக் கலாச்சாரங்களில் ஆளுமைப் பண்புக்கூறுகளில் பாலியல் மாறுபாடுகள் அதிகமாக இருக்கின்றன.
# பிக் ஃபைவ் ஆளுமைப் பண்புக்கூறுகள்

## தேர்ந்தெடுக்கப்பட்ட அறிவியல் சார் முடிவுகள்

### பிறப்பு வரிசை

இந்த யோசனை பிறப்பு வரிசையினைச் சார்ந்து மாறுபட்டிருக்கும் தனிநபர்களால் பொதுவாக உருவாக்கப்பட்டிருக்கிறது. ஃபிராங்க் ஜெ. சுல்லோவே (Frank J. Sulloway) பிறப்பு வரிசையானது ஆளுமைப் பண்புக்கூறுகளுடன் தொடர்புடையதாக இருக்கிறது என்று வாதிடுகிறார். முதலில் பிறந்தவர்கள் அதற்குப்பின் பிறந்தவர்களுடன் ஒப்பிடுகையில் மிகவும் மனச்சான்றுக்குக் கட்டுப்பட்டவர்களாகவும் மிகவும் சமூக ஆதிக்கம் மிக்கவர்களாகவும் குறைவாக ஏற்றுக்கொள்ளும் தன்மை கொண்டவர்களாகவும் மற்றும் புதிய யோசனைகளைக் குறைவாக ஏற்றுக்கொள்ளும் நபர்களாகவும் இருப்பர் என்று அவர் கூறுகிறார்.  
எனினும் சுல்லோவேயின் நிகழ்வு கேள்விக்குரியதாக இருக்கிறது. அவரது தகவல்கள் பிறப்பு வரிசையுடன் குடும்ப அளவில் குழப்பம் விளைவிப்பதாக இருப்பதாக விமர்சனங்கள் எழுந்துள்ளன. பிறப்பு வரிசை விளைவுகள் ஆளுமைப் பண்புக்கூறுகள் குடும்ப உறுப்பினர்கள் (உடன்பிறந்தவர்கள் அல்லது பெற்றோர்கள் போன்றோர்) மூலமாக வகைப்படுத்தப்பட்டிருத்தல் அல்லது நபரின் பிறப்பு வரிசையுடன் மிகவும் பழக்கமான நெருங்கிய நபர்கள் ஆகியோர் மூலமாக வகைப்படுத்தப்பட்டிருக்கும் என தொடர்ந்த பகுப்பாய்வுகள் காட்டுகின்றன. NEO PI-R போன்ற சுய அறிக்கை ஆளுமைச் சோதனைகள் மற்றும் சீரற்ற மாதிரிகளைப் பயன்படுத்தி மேற்கொள்ளப்படும் பெரியளவிலான ஆய்வுகளின் ஆளுமையில் பிறப்பு வரிசையில் குறிப்பிடத்தக்க எந்த விளைவுகளையும் ஏற்படுத்தவில்லை.
# பிக் ஃபைவ் ஆளுமைப் பண்புக்கூறுகள்

## தேர்ந்தெடுக்கப்பட்ட அறிவியல் சார் முடிவுகள்

### இடை-கலாச்சார ஆய்வு

இந்த பிக் ஃபைவ் ஆனது ஜெர்மன் மற்றும் சீனா போன்ற பல்வேறு மாறுபட்ட மொழிகள் மற்றும் கலாச்சாரங்களில் நகலெடுக்கப்பட்டிருக்கின்றது. தாம்சன் (Thompson) பல்வேறு கலாச்சாரங்களுக்கு இடையில் பிக் ஃபைவ் கட்டமைப்பை ஆங்கில மொழி அளவையைப் பயன்படுத்தி விவரிக்கின்றார்.. எடுத்துக்காட்டாக நாட்டு மதிப்புகளின் தனித்தன்மையின் அளவு அதன் சராசரி புறமுக ஆளுமையுடன் தொடர்புடையதாக இருக்கிறது. அதே சமயம் அவர்களது ஆற்றல் கட்டமைப்பில் ஏற்றுக்கொள்ளப்பட்ட பெருமளவு சமமற்ற தன்மைகள் கொண்ட கலாச்சாரத்தில் வாழும் மக்களுக்கிடையில் மனச்சான்றுக்குக் கட்டுப்படும் தன்மையில் ஓரளவுக்கு அதிகமாக மதிப்பெண்கள் பெற்றிருப்பர். இந்த மாறுபாடுகளுக்கான காரணங்கள் இன்னும் அறியப்படவில்லை. இது தற்போது நடந்து வரும் ஆய்வாக இருக்கிறது.
# பிக் ஃபைவ் ஆளுமைப் பண்புக்கூறுகள்

## தேர்ந்தெடுக்கப்பட்ட அறிவியல் சார் முடிவுகள்

### மனிதரல்லாத மற்ற விலங்குகள்

பிக் ஃபைவ் ஆளுமைக் காரணிகள் சில மனிதரல்லாத இனங்களிலும் மதிப்பிடப்படுகின்றன. ஆய்வுகளின் வரிசை ஒன்றில் புறமுக ஆளுமை, மனச்சான்றுக்குக் கட்டுப்படும் தன்மை மற்றும் ஏற்றுக்கொள்ளும் தன்மை அத்துடன் ஆதிக்கத்தின் கூடுதல் காரணி ஆகியவற்றின் காரணிகளை வெளிப்படுத்தும் சிம்பன்சி ஆளுமை வினாப்பட்டியலைப் (Chimpanzee Personality Questionnaire) (CPQ) பயன்படுத்தி விலங்கினப் பூங்காக்கள், நீண்ட இயற்கைச் சரணாலயம் மற்றும் ஆய்வுப் பரிசோதனைக்கூடம் ஆகிய இடங்களில் நூற்றுக்கணக்கான சிம்பன்சிகளில் மேற்கொள்ளப்பட்ட சோதனைகளில் சிம்பன்சிகளுக்கு மனிதத் தரவரிசைகள் அளிக்கப்பட்டன. உணர்ச்சிமிகும் தன்மை மற்றும் திறந்த மனப்பான்மைக் காரணிகள் விலங்கினப் பூங்கா மாதிரிகளில் கண்டறியப்பட்டன. ஆனால் புதிய விலங்கினப் பூங்கா மாதிரி அல்லது மற்ற கட்டமைப்புகளில் (ஒரு வேளை CPQ இன் வடிவமைப்பில் பிரதிபலித்திருக்கலாம்) இது பிரதிபலிக்கவில்லை.
# பிக் ஃபைவ் ஆளுமைப் பண்புக்கூறுகள்

## விமர்சனங்கள்

பிக் ஃபைவ் சார்ந்த அதிக ஆராய்ச்சிகள் நடத்தப்பட்டிருக்கின்றன. இதன் முடிவுகள் அந்த மாதிரியை விமர்சிப்பதாகவும் இருந்தன ஆதரிப்பதாகவும் இருந்தன. பிக் ஃபைவின் சிறப்புகள் விவரிக்கக் கூடியதாகவோ அல்லது முன்னுரைத்தல் கோட்பாடாகவோ வரம்புக்குட்பட்டு இருக்கலாம் என விமர்சகர்கள் வாதிடுகின்றனர். பிக் ஃபைவ் அனைத்து மனித ஆளுமையையும் விவரிக்காது என்று விவாதிக்கப்படுகிறது. ஆளுமைப் பண்புக்கூறுகள், காரணி பகுப்பாய்வு ஆகியவற்றின் பரிமாணக் கட்டமைப்பைக் கண்டறிவதற்குப் பயன்படும் செய்முறையானது மாறுபட்ட காரணிகளுடன் தீர்வுகளில் தேர்ந்தெடுப்பதற்கான உலகளாவிய ஏற்றுக்கொள்ளப்பட்ட அடிப்படையைக் கொண்டிருப்பதற்குப் பொதுவாக சவாலானதாக இருக்கிறது. பிக் ஃபைவ் கோட்பாட்டினால் இயங்குவதாக இல்லை என்பது மற்றொரு பொதுவான விமர்சனம் ஆகும். இது காரணிப் பகுப்பாய்வின் கீழ் ஒன்றுக்கொன்று தொகுத்து இருப்பதற்கு சில கணிப்பான்களின் வெறும் தகவல் இயக்கும் பரிசோதனையாக இருக்கிறது.
# பிக் ஃபைவ் ஆளுமைப் பண்புக்கூறுகள்

## விமர்சனங்கள்

### வரம்புக்குட்பட்ட சிறப்புகள்

பிக் ஃபைவ் மூலமாக அனைத்து மனிதர்களின் ஆளுமையையும் விளக்க முடியாது என்பது ஒரு பொதுவான விமர்சனமாக இருக்கிறது. சமய உணர்வு, சூழ்ச்சித்திறம்/மாச்சைவெல்லினிசம், நேர்மை, சிக்கனநிலை, பழமைவாதம், ஆண்மை/பெண்மை, பகட்டுத்தன்மை, நகைச்சுவை உணர்வு, அடையாளம், சுய கருத்து மற்றும் தன்முனைப்பாற்றல் போன்ற ஆளுமையின் மற்ற பகுதிகளை இது புறக்கணிப்பதாக உணர்வதன் காரணமாக சில உளவியலாளர்கள் இந்த மாதிரியில் இருந்து துல்லியமாக மாறுபடுகின்றனர். அரசியல் பாதுகாப்பு மற்றும் திறந்த மனப்பான்மை ஆகியவற்றுக்கு இடையில் நேர்மாறு தொடர்பு போன்ற சில மாறிகள் மற்றும் பிக் ஃபைவ் ஆகியவற்றுக்கு இடையில் இயைபுபடுத்தல்கள் காணப்படுகின்றன. எனினும் இந்த பண்புக்கூறுகளின் மாறுபாடு ஐந்து காரணிகளிலும் கூட நன்கு விவரிக்கப்படவில்லை. மெக் ஆடம்ஸ் (McAdams) பிக் ஃபைவை "அறிமுகமற்றவரின் உளவியல்" என்று அழைத்தார். ஏனெனில் அவர்கள் அறிமுகமற்றவர்களிடம் அந்த பண்புக்கூறுகளை கவனிப்பது எளிது என்று குறிப்பிடுகின்றனர். ஆளுமையின் மற்ற அம்சங்கள் மிகவும் தனியாக இருப்பவையாகவோ அல்லது பிக் ஃபைவுக்கு வெளியே இருக்கும் பெரும்பாலான சூழல் சார்ந்தவையாகவோ இருக்கின்றன.  
பல ஆய்வுகளில் ஐந்து காரணிகள் முழுமையாக ஒன்றுக்கொன்று செங்குத்தானதாக இல்லாமல் இருக்கின்றன. அதாவது ஐந்து காரணிகள் சார்பற்றவையாக இருக்காது. எதிர்மறை இயைபுபடுத்தல்கள் பொதுவாக உணர்ச்சிமிகும் தன்மை மற்றும் புறமுக ஆளுமை ஆகியவற்றுக்கு இடையில் ஏற்படுகின்றன. எடுத்துக்காட்டாக இது யாரொருவர் குறைவாகப் பேசுதல் மற்றும் வெளிச்செல்லும் இயல்பு ஆகிய எதிர்மறை உணர்வுகளைச் சந்திக்கிறார்களோ அவற்றைக் குறிப்பிடுகிறது. செங்குத்துத் தன்மை சில ஆய்வாளர்களால் விரும்பத்தக்கதாகப் பார்க்கப்படுகிறது. ஏனெனில் இது பரிமாணங்களுக்கு இடையில் மிகையைக் குறைக்கிறது. ஆய்வின் நோக்கம் சாத்தியமுள்ள சில மாறிகளுடன் ஆளுமையின் விரிவான வரையறையை வழங்குவதற்காக இருக்கும் போது இது குறிப்பாக முக்கியமானதாக இருக்கிறது.
# பிக் ஃபைவ் ஆளுமைப் பண்புக்கூறுகள்

## விமர்சனங்கள்

### செயல்முறைச் சிக்கல்கள்

ஆளுமைப் பண்புக்கூறுகள், காரணிப் பகுப்பாய்வு ஆகியவற்றின் பரிமாணக் கட்டமைப்பைக் கண்டறிவதற்குப் பயன்படும் செய்முறையானது மாறுபட்ட காரணிகளுடன் தீர்வுகளில் தேர்ந்தெடுப்பதற்கான உலகளாவிய ஏற்றுக்கொள்ளப்பட்ட அடிப்படையைக் கொண்டிருப்பதற்குப் பொதுவாக சவாலாக இருக்கிறது. அதாவது ஐந்து காரணித் தீர்வானது ஆய்வாளர் மூலமாக பொருள் விளக்கத்தின் சில அளவு சார்ந்ததாக இருக்கிறது. உண்மையில் பெரியளவியலான பல காரணிகள் இந்த ஐந்து காரணிகளின் கீழ் இருக்கலாம். இது "உண்மையான" பல காரணிகள் பற்றிய எதிர்ப்புக்கு வழிவகுக்கிறது. பிக் ஃபைவ் ஆதரவாளர்கள், ஒற்றைத்தரவுத் தொகுப்பின் மற்ற தீர்வுகள் நீடித்திருக்கலாம் என்கிற போதும் மாறுபட்ட ஆய்வுகளில் ஐந்து காரணி கட்டமைப்பு மட்டுமே இசைவாக நகலெடுக்கப்படுகிறது என்று பதிலளிக்கின்றனர்.  
பிக் ஃபைவில் பொதுவாக இயக்கப்படும் செயல்முறை விமர்சனத்தின் பெரும்பாலான சான்றுகள் சுய அறிக்கை வினாப்பட்டியல் சார்ந்ததாக இருக்கின்றன. சுய அறிக்கை ஒரு தலைச் சார்பு மற்றும் பதில்களின் ஏமாற்றுநிலையை முழுமையாகக் கையாளுவது சாத்தியமற்றது. இது குறிப்பாக தனிநபர்கள் அல்லது மக்களின் குழுக்களின் இடையில் எதனால் மதிப்பெண்கள் மாறுபடுகின்றன எனக் கருதும் போது மிகவும் முக்கியத்துவம் பெறுகின்றது. மதிப்பெண்களின் மாறுபாடுகள் சுத்தமான அடித்தள ஆளுமை மாறுபாடுகளைக் குறிக்கலாம் அல்லது அவை எளிமையான கேள்விகளுக்கான பதில்களின் வழியில் ஏற்படும் குளறுபடியாகவும் இருக்கலாம். ஐந்து காரணி கட்டமைப்பானது சமநிலை அறிக்கைகளில் நகலெடுக்கப்பட்டுள்ளது. எனினும் பெரும்பாலான தன்னியல்பான முடிவுகள் சுய அறிக்கைகள் சார்ந்ததாக இருக்கின்றன.
# பிக் ஃபைவ் ஆளுமைப் பண்புக்கூறுகள்

## விமர்சனங்கள்

### கருத்தியல் நிலை

பிக் ஃபைவ் எந்த அடித்தளமான கோட்பாட்டையும் சார்ந்திருக்கவில்லை இது வெறும் காரணிப் பகுப்பாய்வின் கீழ் ஒன்றுக்கொன்று தொகுக்கப்பட்ட சில கணிப்பான்களின் வெறும் பட்டறிவு சார்ந்த முடிவாக மட்டுமே இருக்கிறது என பொதுவான விமர்சனம் இருக்கிறது. இந்த ஐந்து காரணிகள் ஏற்கனவே இருந்தவையாக இல்லை என்று இது பொருள்படாத போதும் அதன் பின்னணியில் உள்ள அடித்தளக் காரணிகள் அறியப்படாததாகவே இருக்கின்றன. மனக்கிளர்ச்சி பெறுதல் மற்றும் மனமகிழ்ச்சியடைதல் அடிப்படைக் கோட்பாட்டின் காரணமாக புறமுக ஆளுமையுடன் இணைக்கப்படவில்லை. இந்தத் தொடர்பானது விவரிப்பதற்கு பட்டறிவான முடிவுகளாக இருக்கிறது.
# கனேடிய தமிழ் வானொலி

**கனேடிய தமிழ் வானொலி** என்பது கனடாவில் இருந்து ஒலிரப்பாகும் தமிழ் வானொலி ஆகும். இது 1999 ஆம் ஆண்டு ஜூலை 1 இல் சிறப்பு அலைவரிசையில் தொடங்கப்பட்டது. இதைக் கேட்பதற்கு தனியான ஒரு வானொலி பெற வேண்டும்.  
பண்பலை அலைவரிசையில் பெரும்பாலும் தமிழ் நிகழ்ச்சிகளைக் கொண்டு கனேடிய பல்லினப்பண்பாட்டு வானொலி cmr fm 2004 இல் தொடங்கப்பட்டது.
# விக்கிப்பீடியா:உங்களுக்குத் தெரியுமா/சூன் 28, 2010

- இந்தியாவின் மலைத்தொடர்களில் மிகப்பழமையானது **ஆரவல்லி மலைத்தொடர்**. இது ராஜஸ்தான், ஹரியானா, குசராத், பஞ்சாப், சிந்த் ஆகிய பகுதிகளின் ஊடே செல்கிறது.
- இந்தியாவில் இயக்கத்திலுள்ள ஒரே **எரிமலை** அந்தமான்-நிக்கோபர் தீவுகளுள் ஒன்றான பேரன் தீவிலுள்ள எரிமலையே.
- இந்தியாவின் தேசிய நெடுஞ்சாலைகளுள் மிகவும் நீளமானது NH 7. வாரணாசியிலிருந்து கன்னியாகுமரி வரையிலுள்ள இதன் மொத்த நீளம் 2369 கி.மீ.
# பொன்னுருக்கல்

**பொண்ணுருக்கு வைபவம்** என்பது தமிழர்களின் இந்துத் திருமண ஆகம மரபுச் சடங்குகளில் ஒன்று. திருமாங்கல்யம் (தாலி) செய்வதற்கு உரிய தங்க நாணயத்தை ஆலயத்தில் இறைவனடியில் வைத்துப் பூசை செய்து பின்னர் அவ்வூரில் பிறந்து வளர்ந்த பாரம்பரிய பொற்கொல்லர் மூலம் உருக்கப்படுவதே பொன்னுருக்கல் எனப்படும்.  
நிலையான இடத்தில் பல தலைமுறை கண்ட பொற்கொல்லர் திருமாங்கல்யம் செய்வது மிகச் சிறந்த முறையில் வாழ்க்கை அமையும் என்பது முன்னோர்களின் வாக்கு.  
மண நாளுக்கு முன்பு பொன்னுருக்கலுக்கு நிச்சயித்த சுபநாளில் மணமகன் வீட்டில் பொன்னுருக்கல் நடைபெறுவது மரபாகும். இந்த சுப நிகழ்வில் மணப்பெண்ணைத் தவிர இரு வீட்டு உறவினர்களும், நண்பர்களும் கலந்து சிறப்பிப்பார்கள். குறித்த சுப நாளில் மணமகன் வீடு வாசலில் நிறை குடம் வைத்து விழாவைத் தொடங்குவார்கள்.  
தாலி செய்வதற்கு உரிய தங்க நாணயத்தை ஆலயத்தில் இறைவனடியில் வைத்துப் பூசை செய்து பின்னர் உருக்குவது வழக்கமாகும். பொன்னுருக்கும் ஆச்சாரியார் கும்பம் வைத்து விளக்கேற்றி தூப தீபம் காட்டி பொன்னை உருக்க ஆரம்பிப்பார்.  
ஆச்சாரியார் பொன்னை உருக்கிய பின்னர் ஒரு தட்டில் வெற்றிலை, பாக்கு, பழம், பூ, மஞ்சள், குங்குமம், தேசிக்காய் வைத்து வெற்றிலை மேல் உருக்கிய தங்கத்தை வைத்து அதை மணமகனுக்குக் கொடுப்பார். மணமகன் பூசை அறையில் வணங்கி பொன்னுருக்கலுக்கு வந்திருக்கும் சபையோருக்கு அதைக் காண்பிக்க வேண்டும்.  
அந்தத் தங்கத்தை வைத்து அவர்களின் எதிர்கால வாழ்க்கையைச் சொல்லக் கூடியவர்கள் யாழ்ப்பாணத்தில் இன்றும் இருக்கிறார்கள். இதற்குக் காரணம் அவர்களின் வயதா, அனுபவமா அல்லது அதையும் தாண்டி ஏதாவது சக்தியா என்பது கேள்விக் குறியாகவே உள்ளது.  
பொன்னுருக்கிய தங்கத்தைத் தாலி செய்வதற்கு ஒப்படைப்பதோடு குறித்த நாளில் இரு வீடுகளிலும் கன்னிக் கால் அல்லது பந்தக்கால் ஊன்ற வேண்டும். இந்நிகழ்ச்சிக்கு முள் முருங்கையைப் பயன்படுத்துவார்கள். முருங்கைத் தடி நேராக இருக்க வேண்டும் என்பது ஐதீகம். இதன் காரணமாக நிறைந்த நேரான வாழ்க்கை கிடைக்கும் என்பது நம்பிக்கை.  
இந்த நாளில் இருந்து திருமண நாள் வரை மணமக்கள் ஒருவரை ஒருவர் பார்க்கக் கூடாது என்பதும் மணமக்கள் வெளியில் செல்லக் கூடாது என்பதும் சம்பிரயதாயமாகும். குறித்த நன்னாளில் இரு வீடுகளிலும் திருமணத்திற்கு உரிய பலகாரங்களைச் செய்யத் தொடங்குவார்கள்.  
இவ்வாறு தமிழர்களின் இந்துத் திருமணங்களில் பொன்னுருக்கல் இன்றியமையாத ஒரு சுப நிகழ்வாகக் கருதப்படுகின்றது.
# பொன்னுருக்கல்

## தென் தமிழகம்

பாண்டியர் மன்னர்கள் ஆண்ட தென்தமிழகத்திலும் இந்த பராம்பரிய வழக்கம் சில இனங்களில் இன்றும் கடைபிடிக்கப்படுகிறது.  
- பொன்னுருக்கல் - யாழ் மண்ணின் மரபு, யாழ்மண்
# பஞ்சு அருணாசலம்

**பஞ்சு அருணாசலம்** (*Panchu Arunachalam*, 18 சூன் 1941 – 9 ஆகத்து 2016) தமிழ்த் திரைப்பட இயக்குநரும், தயாரிப்பாளரும், பாடலாசிரியரும், கவிஞரும் ஆவார். இவர் கண்ணதாசனின் உதவியாளராகப் பணியாற்றிப் பின்நாளில் பல நல்ல பாடல்களை தமிழ் திரையுலகிற்கு எழுதியுள்ளார். இவரது முதற்பாடல் 'நானும் மனிதன்தான்' என்ற பாடல் 1960 இல் வெளியானது. கவிஞர் கண்ணதாசன் நடத்திய "தென்றல்" என்ற பத்திரிக்கையில் "அருணன்" என்ற பெயரில் இவர் எழுதிய சில கதைகள் பிரசுரமாயின. பட அதிபர் ஏ.எல்.சீனிவாசன், கவியரசு கண்ணதாசன் ஆகியோரின் அண்ணன் கண்ணப்பன் அவர்களின் மகன்தான் பஞ்சு அருணாசலம்.
மகன் சுப்ரமணியம் என்கிற சுப்பு பஞ்சு, நடிகர் சுப்பு ஆவார்.
# பஞ்சு அருணாசலம்

## ஆரம்பகால வாழ்க்கை

ஏ.எல்.எஸ். ஸ்டூடியோவில் செட் உதவியாளராக வேலைக்குச் சேர்ந்து, தனது திரையுலக பயணத்தைத் தொடங்கினார். செட் போடுவதற்கான பொருளை எடுத்துத் தருவது, பிறகு வேலை முடிந்தவுடன் வாங்கி வைக்கும் வேலை.. இவர் கதை - வசனம் எழுதி தயாரித்த, ‘எங்கேயோ கேட்ட குரல்’ படத்துக்கு, சிறந்த திரைப்படத்துக்கான தமிழக அரசின் விருது கிடைத்துள்ளது. தமிழக அரசின் கலைமாமணி விருதை இவர் பெற்றுள்ளார். ரஜினிகாந்த், கமலஹாசன் படங்களை அதிக அளவில் தயாரித்த பெருமை பஞ்சு அருணாசலத்துக்கு உண்டு
# பஞ்சு அருணாசலம்

## இயற்றிய சில பாடல்கள்

| வரிசை எண் | ஆண்டு | திரைப்படம் | பாடல் | பாடியவர்கள் | இசையமைப்பாளர் | குறிப்புகள் |
| --- | --- | --- | --- | --- | --- | --- |
| 1 | 1963 | ஏழை பங்காளன் | தாயாக மாறவா |  |  |  |
| 2 | 1963 | நானும் ஒரு பெண் | பூப்போல பூப்போல பிறக்கும் |  |  |  |
| 3 | 1965 | கலங்கரை விளக்கம் | பொன்னெழில் பூத்தது | டி. எம். சௌந்தரராஜன், பி. சுசீலா | எம். எஸ். விஸ்வநாதன் |  |
| 4 | 1978 | காற்றினிலே வரும் கீதம் | ஒருவானவில் போலே என் |  |  |  |
| 5 | 1979 | ஆறிலிருந்து அறுபது வரை | கண்மணியே காதல் என்பது | எஸ். பி. பாலசுப்பிரமணியம், எஸ். ஜானகி | இளையராஜா |  |
| 6 | 1984 | தம்பிக்கு எந்த ஊரு | காதலின் தீபமொன்று ஏற்றினாளே | எஸ். பி. பாலசுப்பிரமணியம் | இளையராஜா |  |
| 7 | 1989 | மாப்பிள்ளை | மானின் இரு கண்கள் கொண்ட மானே மானே | எஸ். பி. பாலசுப்பிரமணியம், எஸ். ஜானகி | இளையராஜா |  |
| 8 | 1976 | அன்னக்கிளி | திரைப்படத்தின் அனைத்து பாடல்களும் | இளையராஜா | } |  |
# பஞ்சு அருணாசலம்

## இயக்கிய திரைப்படங்கள்

- *இளைய தலைமுறை* (1977)
- *என்ன தவம் செய்தேன்* (1977)
- *சொன்னதை செய்வேன்* (1977)
- *நாடகமே உலகம்* (1979)
- *மணமகளே வா* (1988)
- *புதுப்பாட்டு* (1990)
- *கலிகாலம்* (1992)
- *தம்பி பொண்டாட்டி* (1992)
# பஞ்சு அருணாசலம்

## தயாரித்த திரைப்படங்கள்

- *ஆறிலிருந்து அறுபது வரை* (1979)
- *கல்யாணராமன்* (1979)
- *எங்கேயோ கேட்ட குரல்* (1982)
- *ஆனந்த ராகம்* (1982)
- *ஜப்பானில் கல்யாண ராமன்* (1985)
- *குரு சிஷ்யன்* (1988)
- *மைக்கேல் மதன காமராஜன்* (1991)
- *ராசுக்குட்டி* (1992)
- *தம்பி பொண்டாட்டி* (1992)
- *வீரா* (1994)
- *பூவெல்லாம் கேட்டுப்பார்* (1999)
- *ரிஷி* (2001)
- *சொல்ல மறந்த கதை* (2002)
- *மாயக் கண்ணாடி* (2007)
- *காதல் சாம்ராஜ்ஜியம்* (வெளிவரவில்லை)
# பஞ்சு அருணாசலம்

## எழுத்தாளர் என்ற வகையில்

- *ரிஷி* (2001)
- *மாயா பஜார் 1995* (1995)
- *தொட்டில் குழந்தை* (1995)
- சிங்கார வேலன் (1992)
- *தம்பி பொண்டாட்டி* (1992)
- *எங்கிட்ட மோதாதே* (1990)
- *புதுப்பாட்டு* (1990)
- *அபூர்வ சகோதரர்கள்* (1989)
- *ராஜா சின்ன ரோஜா* (1989)
- *மணமகளே வா* (1988)
- *குரு சிஷ்யன்* (1988)
- *என் ஜீவன் பாடுது* (1988)
- *தர்மத்தின் தலைவன்* (1988)
- *நீதானா அந்தக்குயில்* (1986)
- *உயர்ந்த உள்ளம்* (1985)
- *ஜப்பானில் கல்யாண ராமன்*(1985)
- *தம்பிக்கு எந்த ஊரு* (1984)
- *குவா குவா வாத்துகள்* (1984)
- *வாழ்க்கை* (1984)
- *தூங்காதே தம்பி தூங்காதே* (1983)
- *மண்வாசனை* (1983)
- *பாயும் புலி* (1983)
- *எங்கேயோ கேட்ட குரல்* (1982)
- *சகலகலா வல்லவன்* (1982)
- *மகனே மகனே* (1982)
- *எல்லாம் இன்பமயம்* (1981)
- *மீண்டும் கோகிலா* (1981)
- *கடல் மீன்கள்* (1981)
- *முரட்டுக் காளை* (1980)
- *உல்லாசப்பறவைகள்* (1980)
- *ஆறிலிருந்து அறுபது வரை* (1979)
- *கல்யாணராமன்* (1979)
- *கௌரிமான்* (1979)
- *வெற்றிக்கு ஒருவன்* (1979)
- *வட்டத்துக்குள் சதுரம்* (1978)
- *புவனா ஒரு கேள்விக்குறி* (1977)
- *துணிவே துணை* (1976)
- *மயங்குகிறாள் ஒரு மாது* (1975)
# பஞ்சு அருணாசலம்

## பாடலாசிரியர் பணி

### 1960களில்

- 1960- *தெய்வ பிறவி*
- 1963- *ஆசை அலைகள்*
- 1965- *கலங்கரை விளக்கம்*
# பஞ்சு அருணாசலம்

## பாடலாசிரியர் பணி

### 1970களில்

- 1975- *மயங்குகிறாள் ஒரு மாது*
- 1976- *அன்னக்கிளி*
- 1977- *புவனா ஒரு கேள்விக்குறி*
- 1977- *காயத்ரி*
- 1977- *ஆடு புலியாட்டம்*
- 1978- *முள்ளும் மலரும்*
- 1978- *வட்டத்துக்குள் சதுரம்*
- 1978- *பிரியா*
- 1979- *கௌரிமான்*
- 1979- *வெற்றிக்கு ஒருவன்*
- 1979- *ஆறிலிருந்து அறுபதுவரை*
- 1979- *கவிக்குயில்*
- 1979- *பூந்தளிர்*
# பஞ்சு அருணாசலம்

## பாடலாசிரியர் பணி

### 1980களில்

- 1980- *குரு*
- 1980- *உல்லாசப் பறவைகள்*
- 1980- *முரட்டுக்காளை*
- 1980- *நெஞ்சத்தைக் கிள்ளாதே*
- 1980- *அன்புக்கு நான் அடிமை*
- 1981- *அலைகள் ஓய்வதில்லை*
- 1981- *கர்ஜனை*
- 1981- *கழுகு*
- 1981- *சங்கர்லால்*
- 1981- *எல்லாம் இன்பமயம்*
- 1981- *கடல்மீன்கள்*
- 1981- *மீண்டும் கோகிலா*
- 1982- *கோபுரங்கள் சாய்வதில்லை*
- 1982- *ராணி தேனி*
- 1982- *எங்கேயோ கேட்ட குரல்*
- 1983- *கோழி கூவுது*
- 1983- *ஆனந்தக்கும்மி*
- 1983- *அடுத்த வாரிசு*
- 1983- *மண்வாசனை*
- 1984- *அம்பிகை நேரில் வந்தாள்*
- 1984- *தம்பிக்கு எந்த ஊரு*
- 1984- *வைதேகி காத்திருந்தாள்*
- 1984- *வாழ்க்கை*
- 1985- *புதிய தீர்ப்பு*
- 1985- *மனக்கணக்கு*
- 1986- *நீதானா அந்தக்குயில்*
- 1987- *உள்ளம் கவர்ந்த கள்வன்*
- 1988- *மணமகளே வா*
- 1988- *தர்மத்தின் தலைவன்*
- 1989- *மாப்பிள்ளை*
# பஞ்சு அருணாசலம்

## பாடலாசிரியர் பணி

### 1990களில்

- 1990- *புதுப்பாட்டு*
- 1991- *தர்மதுரை*
- 1993- *சின்னக்கண்ணம்மா*
- 1994- *வியட்நாம் காலணி*
- 1995- *மாயா பஜார் 1995*
# பஞ்சு அருணாசலம்

## பாடலாசிரியர் பணி

### 2000த்தில்

- 2001- *ரிஷி*
# பஞ்சு அருணாசலம்

## கவியரசர் கண்ணதாசனுக்கு பாடல் உதவி

1. *புன்னகை*
1. *தேனும் பாலும்*
1. *ஆண்டவன் கட்டளை*
1. *சங்கே முழங்கு*
1. *பெரிய இடத்துப் பெண்*
1. *தாயைக்காத்த தனயன்*
1. *பழனி*
1. *சபதம்*
1. *மணி ஓசை*
1. *காவியத் தலைவி*
# பஞ்சு அருணாசலம்

## மறைவு

பஞ்சு அருணாசலம் தனது 75 வது அகவையில் சென்னையில் 2016 ஆகத்து 9 அன்று காலமானார்.
# பி. லீலா

***பி. லீலா*** (*P. Leela*) என அழைக்கப்படும் **பொறயாத்து லீலா** (19 மே 1934 – 31 அக்டோபர் 2005) பிரபலமான தென்னிந்தியத் திரைப்படப் பின்னணிப் பாடகி ஆவார். இவருக்கு 2006 ஆம் ஆண்டு இறப்பிற்குப் பின்னர் பத்ம பூசன் விருது வழங்கப்பட்டது.
# பி. லீலா

## வாழ்க்கைக் குறிப்பு

பி. லீலா கேரள மாநிலம், பாலக்காடு அருகில் சித்தூர் என்ற ஊரில், வி.கே.குஞ்சன்மேனன், லட்சுமி அம்மாவுக்கு மூன்றாவது கடைசி மகளாகப் பிறந்தார். சாரதா, பானுமதி என்ற இரு அக்காள். அப்பா மேனன் ராமவர்மா பள்ளியில் ஆசிரியராக பணிபுரிந்து வந்தார். லீலாவுக்கு மணிபாகவதர் முதல் குருவாக இருந்து முறையான இசைப் பயிற்சி அளித்தார். பின்னர் பத்தமடை கிருஷ்ணா அய்யர், ராமபாகவதர், செம்பை வைத்தியநாத பாகவதர் என பல மேதைகளிடம் பயின்று தனது இசைத் திறமையை வளர்த்துக் கொண்டார்.  
12 வயதில் ஆந்திர மகளிர் சபையில் லீலா கச்சேரி செய்து துர்கா பாய் தேஷ்முக் அவர்களிடம் பாராட்டையும், பரிசையும் பெற்றார். பின்னர் தென்னிந்தியா முழுக்க பல கச்சேரிகள் செய்தார். 1948ல் திரைத்துறையில் நுழைந்தார். எண்ணற்ற காலத்தால் அழியாத பாடல்களை தமிழ், தெலுங்கு, மலையாள படங்களில் பாடினார். நீண்ட இடைவெளிக்கு பின்னர் இளையராஜாவின் இசையில் கற்பூர முல்லை என்ற படத்திற்காக "ஸ்ரீசிவ சுத பத கமல" என்ற பாடலைப் பாடினார்.  
இவர் கடைசி வரை திருமணம் செய்து கொள்ளவில்லை. தனது சகோதரி குடும்பத்தினருடன் வாழ்ந்து வந்தார்.
# பி. லீலா

## விருதுகள்

ஞானகோகிலம், ஞானமணி, கலாரத்னம், கானவர்சினி என பல விருதுகளால் கௌரவிக்கப்பட்டார் பி.லீலா. தமிழக அரசின் கலைமாமணி உள்ளிட்ட பல விருதுகள் பெற்றார். கேரள, தெலுங்கு திரை உலகமும் பல விருதுகளை அளித்து இவரை கௌரவித்தன. இவர் இறந்த பின்னர் மத்திய அரசு 2006ல் பத்ம பூசன் விருதை அளித்தது.
# பி. லீலா

## மறைவு

சென்னை டிபென்ஸ் காலனியில் தனது உறவினர்கள் வீட்டில் வாழ்க்கை நடத்தி வந்த பி.லீலா தனது 76ஆவது வயதில் 2005ஆம் ஆண்டு அக்டோபர் 31ஆம் தேதி சென்னையில் உள்ள தனியார் மருத்துவமனையில் காலமானார்.
# பி. லீலா

## பாடிய பாடல்கள்

- எங்குமே ஆனந்தம் (பலே ராமன், 1957)
- மாப்பிள்ளை டோய் (மனம்போல் மாங்கல்யம், 1953)
- தேன்சுவை மேவும் (டாக்டர் சாவித்திரி, 1955)
- காத்திருப்பான் கமலக்கண்ணன் (உத்தமபுத்திரன், 1958)
- சில சில ஆண்டுகள் (எங்கள் செல்வி, 1960)
- ராஜாமகள் ரோஜாமலர், வெண்ணிலவே (வஞ்சிக்கோட்டை வாலிபன்)
- கன்னங்கறுத்த கிளி (சிவகங்கை சீமை)
- எண்ணம் எல்லாம் (சக்கரவர்த்தி திருமகள், 1957)
- மாயமே நானறியேன், எனையாளும் மேரிமாதா (மிஸ்ஸியம்மா, 1955)
- கண்ணே கமலப்பூ (பெரிய கோயில், 1958)
- அமிர்தயோகம் (அன்பு எங்கே, 1958)
- ஆடி பிழைத்தாலும் (படிக்காத மேதை, 1960)
- தென்றல் உறங்கி (சங்கிலித்தேவன், 1960)
- சிறுவிழி குறுநகை (இல்லற ஜோதி, 1954)
- கானகமே எங்கள் (யானை வளர்த்த வானம்பாடி, 1959)
- மனமோகனா (புதுமைப்பித்தன், 1957)
- ஏட்டில் படித்ததோடு (குமார ராஜா, 1961)
# கே. ஜமுனா ராணி

**கே. ஜமுனா ராணி** (K. Jamuna Rani, பிறப்பு: 17 மே 1938) தென்னிந்தியாவைச் சேர்ந்த திரைப்படப் பின்னணிப் பாடகி ஆவார். தெலுங்கு, தமிழ், கன்னடம், மலையாளம் மற்றும் சிங்கள மொழிகளில் 6,000இற்கும் அதிகமான திரைப்படப் பாடல்களை இவர் பாடியுள்ளார்.
# கே. ஜமுனா ராணி

## வாழ்க்கை

ஜமுனா ராணி ஆந்திரப் பிரதேசத்தைச் சேர்ந்தவர். இவர் வரதலாஜுலு, திரௌபதி ஆகிய இணையருக்கு 1938 மே 17 அன்று பிறந்தார். இவரது தாயார் ஒரு வீணை இசைக்கலைஞராவார். இவர் பெண்களைக் கொண்ட ஒரு இசைக்குழுவை நடத்திவந்தார். ஜமுனா ராணி தன் ஏழுவயதில் தியாகய்யா என்ற தெலுங்குத் திரைப்படத்தில் முதன்முதலில் பாடினார். தமிழில் கல்யாணி திரைப்படத்தில் சக்சஸ் சக்சஸ், ஒன் டூ திரீ என இருபாடல்களைப் பாடி பின்னணிப் பாடகியாக அறிமுகமானார்.
# கே. ஜமுனா ராணி

## பாடிய சில பாடல்கள்

- காளை வயசு, இவர்கானா, தாரா தாரா வந்தாரா (தெய்வப்பிறவி)
- செந்தமிழ் தேன்மொழியால் (மாலையிட்ட மங்கை)
- பாட்டொன்று (பாசமலர்)
- காட்டில் மரம், பெண் பார்க்கும் மாப்பிள்ளை (கவலை இல்லாத மனிதன்)
- ஆசையும் என் நேசமும் (குலேபகாவலி)
- சித்திரத்தில் பெண் (ராணி சம்யுக்தா)
- சின்ன சின்ன கட்டு (சிவகங்கை சீமை)
- என் கண்ணைக் கொஞ்சம் (கைதி கண்ணாயிரம்)
- காலம் சிறிது (தை பிறந்தால் வழி பிறக்கும்)
- வாழ்க வாழ்க (ஆளுக்கொரு வீடு)
- காதல் என்றால் என்ன, மேலே பறக்கும் ராக்கெட்டு (அன்பு எங்கே)
- வருவாளோ இல்லையோ (பாசமும் நேசமும் 1964)
- காவேரி தாயே (மன்னாதி மன்னன் 1960)
- நெஞ்சில் நிறைந்த (நகரத்தில் சிம்பு 1961)
- காமுகர் நெஞ்சம் (மகாதேவி 1957)
- உங்க மனசு ஒரு தினுசு (மகளே உன் மனசு)
- எந்த நாளும் சந்தோஷமே (ஒன்று பட்டால் உண்டு வாழ்வு)
# கே. ஜமுனா ராணி

## பெற்ற விருதுகளும், சிறப்புகளும்

- கலைமாமணி விருது
# இல்ம்

**இல்ம்** என்பது அரபு மொழியில் அல்லது இசுலாமிய சமயத்தில் அறிவைக் குறிக்கப் பயன்படும் சொல். இச் சொல் எல்லா அறிவையும் குறிக்கிறது எனினும், 14 ம் நூற்றாண்டில் இல்ம் என்றால் சமய அறிவு என்ற கருத்தாக்கத்தை உலாமா கொண்டு வந்தார்கள்.  
இசுலாமிய சமயத்தில் இல்ம் பெறுவது ஊக்குவிக்கப்படுகிறது. இசுலாமிய பொற்காலத்தின் ஆக்க சக்தியாக இந்த உந்தல் அமைந்தது. இசுலாமிய நாகரிகத்தின் வீழ்ச்சிக்கும், இல்ம் சமய அறிவு மட்டும் என்று கருத்தாக்கம் செய்யப்பட்டது ஒரு காரணமாக சொல்லப்படுகிறது.
# இஜ்மா

**இசமா** அல்லது இஜமா என்பது சமூகத்தின் ஒருமித்த கருத்து என்று பொதுவாக பொருள் தருகிறது. எனினும், 14 ம் நூற்றாண்டில் இசமா என்றால் இசுலாமிய அறிஞர்களின் அல்லது சமயப் பெரியோரின் ஒருமித்த கருத்து கருத்தாக்கத்தை உலாமா கொண்டு வந்தார்கள்.
# இஜ்மா

## சுன்னி முஸ்லிம்களின் பார்வையில் இஜ்மா

"எனது உம்மா என்றும் தவறு செய்வதில் ஒற்று போகாது" என்ற நபிகளின் ஹதீஸ், இஜ்மாவின் அதிகாரத்தன்மையை பறைசாற்றும் விதத்தில் அமைந்துள்ளது. குரான் மற்றும் சுன்னாவிற்கு அடுத்ததாக சுன்னி முஸ்லிம்கள் இஜ்மாவை கருதுகின்றனர்.கருத்தொற்றுமையில் இருவகை பிரிவுகள் உள்ளன, ஒன்று அணைத்து இசுலாமியர்களின் கருத்தொற்றுமை மற்றும் இசுலாத்தின் மதத்தலைவர்களின் கருத்தொற்றுமை.  
நபிகளின் சகாக்களின் கருத்தொற்றுமை மற்றும் அவர்களது வழிவந்த மெதீனா நகர வாசிகளின் கருத்தொற்றுமையே மதம் சார்ந்த கருத்தொற்றுமை ஆகும் என மாலிக் பின் அனஸ் கருதியுள்ளார்.  
மதம் சார்ந்த கருத்தொற்றுமை என்பது உலகினில் இருக்கும் அணைத்து இசுலாமியர்களின் கருத்துகளை கொண்டிருக்கவேண்டும் என்று அல்-ஷபீ கருதுவதாக மஜீத் கத்துரி கூறியுள்ளார்.
# இஜ்மா

## சியாக்களின் பார்வையில்

சியக்களுக்கு இமாம்கள் இருப்பதனால், அவர்களுக்கு கருத்தொற்றுமை தேவைப்படவில்லை.
# தக்லீது

**தக்லீது** (அரபு: تَقْليد ஆங்கிலம்: Taqlid or taklid) என்பது கண்மூடித்தனமாகப் பின்பற்றுதல் என்பதைக் குறிக்கும் அரபுக் கலைச்சொல். இது சமயச் சட்ட வல்லுநர்களின் முடிவுகளை எந்தக் கேள்வியும் கேட்காமால் விசுவாத்தோடு அடிபணிதல் ஆகும். பொதுவாக இது மரபு வழியான நான்கு இசுலாமிய சட்ட முறைகளுக்கு உட்பட்டு அவற்றை ஆராயாமற் பின்பற்றுவதைக் குறிக்கிறது.
# இஜ்திகாது

**இஜ்திகாது** (அரபு: اجتهاد, ஆங்கிலம்: Ijtihad) என்பது ஒரு அரபு மொழி இசுலாமியச் சட்டக் கலைச்சொல். இசுலாமியச் சட்டங்களைச் சுதந்திரமாக, பகுத்தறிவின் துணையுடன் மதிப்பீடு செய்து முடிவு செய்தல் ஆகும். பொதுவாக உலமாவின் மேலாண்மையை புறக்கணித்து இஜ்திகாது கொள்கை அமைகிறது. தக்லீது என்பது இஜ்திகாதுக் கொள்கைக்கு எதிரானது.